Burse școlare 2024. Banii pentru bursele de merit pe care le primesc elevii au fost virați către inspectorate și școli. Data de plată este 15 mai, pentru bursele aferente lunii aprilie.
În unele școli, banii au ajuns încă de la începutul acestei săptămâni, potrivit edupedu.ro.
Suma pentru bursa de merit pentru luna aprilie este influențată de zilele din vacanța de primăvară.
Bursa de merit, calculată după o formulă ce implică numărul de zile de cursuri și numărul de zile de vacanță, ar urma să fie pe luna aprilie de 409 lei, potrivit sursei citate.
A fost luată în calcul formula
(CmB/NZL) x (NZL – NZV)
din metodologia de acordare a burselor școlare, unde:
- CmB = cuantumul minim al bursei, stabilit prin lege/ordin de ministru
- NZL = număr de zile lucrătoare în luna respectivă
- NZV = număr de zile de vacanță în luna respectivă
În aprilie au fost 22 de zile lucrătoare și 2 zile de vacanță (29-30 aprilie).
Calcul: (450:22) x (22-2), adică 409 lei.
Elevii au primit 409 lei și pe luna octombrie 2023, la prima plată a burselor școlare din acest an școlar (15 noiembrie). De bursa de merit beneficiază peste 500.000 de elevi din țară.
Burse școlare 2024. Cuantum
- Bursa de merit: 409 lei pe luna aprilie (valoare minimă 450 lei)
- Bursa tehnologică: 273 de lei pe luna aprilie (valoare minimă 300 lei)
- Bursa socială: 300 lei
- Bursa pentru mame minore: 700 lei
- Bursa de excelenţă olimpică I: între 750 și 3000 lei
- Bursa de excelenţă olimpică II: 700 lei
Valoarea burselor poate fi suplimentată de către consiliile de administraţie ale unităţilor de învăţământ în funcţie de sumele alocate de autorităţile administraţiei publice locale sau alte venituri obţinute potrivit legii.
Urmăriți Alba24.ro și pe Google News
Dacă ți-a plăcut articolul: